open-index/open-wikipedia-markdown huggingface dataset:
Εξηκοντάεδρο

Στη στερεομετρία, **εξηκοντάεδρο** λέγεται το πολύεδρο που έχει εξήντα έδρες. Υπάρχουν πολλές συμμετρικές μορφές του εξηκοντάεδρου και εκείνες που έχουν την υψηλότερη συμμετρία είναι εικοσαεδρική:

## Τοπολογικοί τύποι
[200px|μικρογραφία|δεξιά|[Ρομβεικόσακρο]]
[200px|μικρογραφία|δεξιά|[Μικρό εξαγωνικό εξηκοντάεδρο]]
[200px|μικρογραφία|δεξιά|[Μεσαίο εξαγωνικό εξηκοντάεδρο]]
[200px|μικρογραφία|δεξιά|[Μεγάλο εξαγωνικό εξηκοντάεδρο]]
Υπάρχει ένα κοίλο εξηκοντάεδρο και τέσσερα κυρτά Καταλανικά στερεά:

Υπάρχουν επίσης 27 ομοιόμορφα αστεροειδή πολυεδρικά δυϊκά εξηκοντάεδρα (αυτοτεμνόμενα):

* Μικρό δωδεκαεικόσακρο, Μεγάλο δωδεκαεικόσακρο
* Μικρό ρομβιδωδέκακρο, Μεγάλο ρομβιδωδέκακρο
* Μικρό δωδεκακρικό εξηκοντάεδρο, Μεγάλο δωδεκακρικό εξηκοντάεδρο
* Ρομβεικόσακρο
* Μικρό εικοσακρικό εξηκοντάεδρο, Μεσαίο εικοσακρικό εξηκοντάεδρο, Μεγάλο εικοσακρικό εξηκοντάεδρο
* Μικρό στελλαπεντάκις δωδεκάεδρο, Μεγάλο στελλαπεντάκις δωδεκάεδρο
* Μεγάλο πεντάκις δωδεκάεδρο
* Μεγάλο τριάκις εικοσάεδρο
* Μικρό διτριγωνικό δωδεκακρικό εξηκοντάεδρο, Μεγάλο διτριγωνικό δωδεκακρικό εξηκοντάεδρο
* Μεσαίο δελτοειδές εξηκοντάεδρο, Μεγάλο δελτοειδές εξηκοντάεδρο
* Μεσαίο πενταγωνικό εξηκοντάεδρο, Μεγάλο πενταγωνικό εξηκοντάεδρο
* Μεσαίο ανεστραμμένο πενταγωνικό εξηκοντάεδρο, Μεγάλο ανεστραμμένο πενταγωνικό εξηκοντάεδρο
* Μεγάλο πενταγραμμικό εξηκοντάεδρο
* Μικρό εξαγωνικό εξηκοντάεδρο, Μεσαίο εξαγωνικό εξηκοντάεδρο, Μεγάλο εξαγωνικό εξηκοντάεδρο
* Μικρό εξαγραμμικό εξηκοντάεδρο

## Παραπομπές


Κατηγορία:Πολύεδρα
Δημήτριος Μπερδελής

Ο **Δημήτριος Μπερδελής** (1899 - 29 Νοεμβρίου 1972) του Γεωργίου, ήταν Έλληνας ιατρός, κλινικάρχης και πολιτικός από τα Μέγαρα.

## Βιογραφικά στοιχεία
Γεννήθηκε το 1899 και σπούδασε ιατρική. Άνοιξε κλινική στα Μέγαρα.

Εξελέγη για πρώτη φορά βουλευτής Αττικοβοιωτίας με το Κόμμα Γεωργίου Παπανδρέου (Δημοκρατικό Σοσιαλιστικό Κόμμα) και επανεξελέγη βουλευτής Μεγαρίδος το 1952 με τον Ελληνικό Συναγερμό.

Σκοτώθηκε σε δυστύχημα που συνέβη στην ισόπεδη διάβαση των Μεγάρων, όταν το αυτοκίνητό του παρασύρθηκε από διερχόμενη αμαξοστοιχία σε απόσταση 40 μέτρων και διαλύθηκε.

## Παραπομπές


Κατηγορία:Βουλευτές εκλεγμένοι με το Κόμμα Γεωργίου Παπανδρέου
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Αττικοβοιωτίας
Κατηγορία:Βουλευτές Μεγαρίδος
Na putu

To ***Na putu*** (αγγλικά: ***On the Path***) είναι δραματική ταινία από τη Βοσνία Ερζεγοβίνη του 2010, σε σκηνοθεσία και σενάριο της Γιασμίλα Ζμπάνιτς. Πρωταγωνιστούν οι Ζρίνκα Κβίτεσιτς και Λέον Λούτσεβ. Η ταινία επικεντρώνεται στη σχέση και τις δυσκολίες που παρουσιάζονται σε ένα νεαρό ζευγάρι. Η ταινία υπήρξε επίσημη συμμετοχή στο Φεστιβάλ Κινηματογράφου του Βερολίνου για τη Χρυσή Άρκτο, ενώ στο Διεθνές φεστιβάλ κινηματογράφου του Γερεβάν κέρδισε το βραβείο FIPRESCI.

## Πλοκή
Η Λούνα και ο Αμάρ είναι ένα νεαρό ζευγάρι που ζει στο Σαράγιεβο. Αμφότεροι έχουν τραυματικές εμπειρίες από το πόλεμο που είχε ξεσπάσει στην περιοχή τη δεκαετία του 1990. Η Λούνα, είχε δει τους γονείς της να πεθαίνουν από αντιμουσουλμάνους, στο Μπιέλινα και ήρθε στο Σαράγιεβο με τους παππούδες της, ως προσφυγοπούλα. Ο Αμάρ είχε υπηρετήσει στον πόλεμο ως στρατιώτης και έχασε τον αδελφό του. Πλέον και οι δύο έχουν φτιάξει τη ζωή τους, η Λούνα δουλεύοντας ως αεροσυνοδός και ο Αμάρ ως υπάλληλος στο κέντρο ελέγχου του Αεροδρομίου του Σαράγιεβο. Όταν αυτή επέστρεψε από μία πτήση, κάνανε ένα παθιασμένο σεξ και βγήκαν έξω να διασκεδάσουν. Αν και είναι μουσουλμάνοι, η θρησκεία δεν έπαιζε μεγάλο ρόλο στη σχέση τους. Μάλιστα, ο Αμάρ, έπινε λίγο παραπάνω - απαγορευμένο στο Ισλάμ -, αλλά αυτό άρχισε σιγά σιγά να γίνεται πρόβλημα στη σχέση τους.

Εν αρχή, ο Αμάρ, χάνει τη δουλειά, επειδή τον πιάσανε μεθυσμένο εν ώρα υπηρεσίας. Έτσι η Λούνα έγινε πολύ ανήσυχη, ενώ διατηρούσε πάντα, το όνειρό της, ότι μία μέρα θα αποκτήσει ένα παιδί με τον Αμάρ. Οι φόβοι της όμως για το μέλλον αυξήθηκαν όταν ο Αμάρ, βρήκε δουλειά, με καλά λεφτά, σε μία μουσουλμανική κοινότητα, η οποία βρισκόταν αρκετές ώρες μακριά από όπου διέμεναν. Η Λούνα δεν επικοινωνούσε συχνά με τον Αμάρ. Όταν πια της επιτράπηκε να πάει στην κοινότητα, η οποία βρισκόταν σε ένα ωραίο και ειδυλλιακό μέρος, πρόσεξε ότι οι άντρες αλλά και γυναίκες ζούσαν σε στενό περιορισμό και ότι τους παρακολουθούσαν στενά. Έτσι, η Λούνα ζητά στον Αμάρ να επιστρέψει σπίτι, όμως εκείνος αρνήθηκε λέγοντας ότι τον κρατά μακριά από το ποτό, αλλά και ότι αυτή η ζωή αξίζει σε αυτήν την κοινότητα. Τότε η Λούνα κατάλαβε ότι οι πεποιθήσεις του Αμάρ για τη θρησκεία άλλαξαν. Ο Αμάρ, ισχυριζόταν ότι όλα τα κάνει για γίνει ένα καλύτερο άτομο, αλλά η συλλογιστική πορεία του Αμάρ ήταν κάτι που δεν μπορούσε να κατανοήσει η Λούνα. Τότε αρχίζει να αμφισβητεί σε οτιδήποτε πίστευε έως τότε, μέχρι και την ανάγκη της να αποκτήσει ένα παιδί. 

## Παραπομπές


## Εξωτερικοί σύνδεσμοι
*

Κατηγορία:Ταινίες του 2010
Κατηγορία:Βοσνιόφωνες ταινίες
Κατηγορία:Ταινίες από τη Βοσνία και Ερζεγοβίνη
Κατηγορία:Δραματικές ταινίες
Δίεδρο

Το **δίεδρο** είναι τύπος πολύεδρου, από δύο πολυγωνικές έδρες που μοιράζονται το ίδιο σύνολο ακμών. Στον τρισδιάστατο Ευκλείδειο χώρο, είναι εκφυλισμένο όταν οι έδρες του είναι επίπεδες, ενώ στον τρισδιάστατο σφαιρικό χώρο, ένα δίεδρο με επίπεδες έδρες μπορεί να θεωρηθεί ως φακός, ένα τέτοιο παράδειγμα είναι η θεμελιώδης περιοχή ενός χώρου φακού L(*p*,*q*).

Συνήθως το *κανονικό δίεδρο* υπονοεί δύο κανονικά πολυγώνα, αυτό δείχνει και ο συμβολισμός Schläfli {*n*,2}. Κάθε πολύγωνο γεμίζει ένα ημισφαίριο, με ένα κανονικό *n*-γωνο πάνω στον ισημερινό που βρίσκεται μεταξύ τους.

Το δυϊκό ενός *n*-γωνικού δίεδρου είναι το *n*-γωνικό οσόεδρο, όπου *n* δίγωνες έδρες μοιράζονται δύο κορυφές.

## Ως πολύεδρο
Το *δίεδρο* μπορεί να θεωρηθεί ως εκφυλισμένο πρίσμα που αποτελείται από δύο (επίπεδα) *n*-πλευρών πολύγωνα συνδεδεμένα "πλάτη με πλάτη», έτσι ώστε το αντικείμενο που προκύπτει να μην έχει βάθος.

## Ως πλάκα πάνω σε σφαίρα
Ως σφαιρική πλάκα, το *δίεδρο* μπορεί να υπάρχει ως μη εκφυλισμένη μορφή, με δύο *n*-πλευρών έδρες που καλύπτουν τη σφαίρα, η κάθε έδρα είναι ένα ημισφαίριο, και οι κορυφές βρίσκονται πάνω στον ισημερινό. Ονομάζεται *κανονικό* όταν οι κορυφές του έχουν ίση απόσταση μεταξύ τους.

Το κανονικό πολύεδρο {2,2} είναι αυτο-διπλό, καθώς είναι τόσο οσόεδρο όσο και δίεδρο.

## Απειρογωνικό δίεδρο
Στο όριο το δίεδρο γίνεται απειρογωνικό δίεδρο όπως μια δισδιάστατη ψηφοθέτηση:
:240px

## Δίτοπα
Το κανονικό *δίτοπο* είναι ένα *n*-διάστατο ανάλογο ενός διέδρου, με συμβολισμό Schläfli {p, ... q,r,2}. Έχει δύο όψεις, {p, ... q,r}, οι οποίες μοιράζονται όλες τις κορυφογραμμές, {p, ... q} από κοινού.

## Παραπομπές


### Πηγές
* 
* 
* 

Κατηγορία:Πολύεδρα
Άγιος Δημητριανός Πάφου

Ο **Άγιος Δημητριανός Πάφου** είναι κοινότητα της επαρχίας Πάφου στην Κύπρο.

## Τοποθεσία
Ο Άγιος Δημητριανός βρίσκεται σε απόσταση 23 χιλιομέτρων βορειοανατολικά της Πάφου. Βρίσκεται σε υψόμετρο 515 μέτρων από την επιφάνεια της θάλασσας. Στα βόρεια συνορεύει με τη Φοίτη, στα βορειοανατολικά με την Κρήτου Μαρόττου, στα ανατολικά με την Κανναβιού, στα νότια με τη Χούλου, στα δυτικά με το Ψάθι και στα νοτιοδυτικά με τη Μηλιά.

## Τοπωνύμιο
Το όνομα της κοινότητας προέρχεται από τον Άγιο Δημητριανό, ο οποίος είναι και πολιούχος άγιος της κοινότητας. Ο Άγιος Δημητριανός ασκήτεψε σε σπήλαιο που βρίσκεται στην κοινότητα.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Αγίου Δημητριανού γνώρισε αρκετές αυξομειώσεις. Ο πίνακας που ακολουθεί παρουσιάζει τον πληθυσμό της κοινότητας όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Κοινότητες της Επαρχίας Πάφου
HMS Champion

Τέσσερα πλοία του Βασιλικού Ναυτικού έφεραν το όνομα **HMS ''Champion***:

*[[HMS Champion (1779)|HMS *Champion* (1779)]] - πλοίο έκτης τάξης με 24 πυροβόλα το οποίο καθελκύστηκε το 1779 και πωλήθηκε το 1816.
*[[HMS Champion (1824)|HMS *Champion* (1824)]] - πλοίο με 18 πυροβόλα το οποίο καθελκύστηκε το 1824. Παρέμεινε ελλιμενισμένο από το 1859 και διαλύθηκε το 1867, αφού πρώτα αξιοποιήθηκε ως στόχος.
*[[HMS Champion (1878)|HMS *Champion* (1878)]] - [[κορβέτα]] η οποία καθελκύστηκε το 1878 και πωλήθηκε το 1919.
*[[HMS Champion (1915)|HMS *Champion* (1915)]] - ελαφρύ [[καταδρομικό]] κλάσης *C'' το οποίο καθελκύστηκε το 1915 και συμμετείχε σε πολεμικές επιχειρήσεις του Α΄ Παγκοσμίου Πολέμου συμπεριλαμβανομένης της Ναυμαχίας της Γιουτλάνδης. Διαλύθηκε για σκραπ το 1934.

Κατηγορία:Ονομασίες πλοίων του Βασιλικού Ναυτικού
Mansplaining

**Mansplaining** είναι ένας αγγλικός νεολογισμός που προέκυψε ως συνδυασμός των λέξεων *man (*άνδρας*)* & *explaining* (εξήγηση) και έχει υποτιμητική σημασία. Ορίζεται ως "η πράξη του να εξηγεί κάποιος κάτι σε κάποιον, συνήθως ένας άνδρας σε μία γυναίκα, με τρόπο περιφρονητικό, κηδεμονικό ή πατροναριστικό". Η Λίλι Ρόθμαν (Lily Rothman) του αμερικανικού περιοδικού *The Atlantic* ορίζει το mansplaining ως "το να εξηγεί κάποιος, χωρίς επίγνωση του γεγονότος ότι ο δέκτης της εξήγησης γνωρίζει περισσότερα από τον εξηγητή, ο οποίος συχνά συμβαίνει να είναι άνδρας απευθυνόμενος σε γυναίκα". Η συγγραφέας και δοκιμιογράφος Ρεμπέκα Σόλνιτ (Rebecca Solnit) αποδίδει το φαινόμενο σε ένα συνδυασμό "υπέρμετρης αυτοπεποίθησης και αμάθειας". 

## Παραπομπές


Κατηγορία:Σεξισμός
HMS Comet

Τα παρακάτω πλοία του Βασιλικού Ναυτικού είχαν το όνομα **HMS ''Comet***:

* [[HMS Comet (1695)|HMS *Comet* (1695)]] - [[βομβάρδα]] με 4 πυροβόλα που ναυπηγήθηκε το 1695 και αιχμαλωτίστηκε από τους Γάλλους το 1706.
* [[HMS Comet (1742)|HMS *Comet* (1742)]] - βομβάρδα με 14 πυροβόλα που χρησιμοποιήθηκε από το 1742 ως το 1759.
* [[HMS Comet (1756)|HMS *Comet* (1756)]] - [[γαλέρα]] η οποία χρησιμοποιήθηκε το 1756.
* [[HMS Comet (1758)|HMS *Comet* (1758)]] - [[βρίκιο]] με 10 πυροβόλα το οποίο χρησιμοποιήθηκε στις Ινδίες το 1758.
* [[HMS Comet (1777)|HMS *Comet* (1777)]] - πλοίο με 10 πυροβόλα το οποίο αγοράστηκε το 1777 και πωλήθηκε το επόμενο έτος.
* [[HMS Comet (1783)|HMS *Comet* (1783)]] - [[πυρπολικό]] που ναυπηγήθηκε το 1783 και χρησιμοποιήθηκε στην [[επιδρομή στην Δουνκέρκη (1800)|Επιδρομή στην Δουνκέρκη]] το 1800.
* [[HMS Comet (1807)|HMS *Comet* (1807)]] - πλοίο με 18 πυροβόλα το οποίο καθελκύστηκε το 1807 και πωλήθηκε το 1815.
* [[HMS Comet (1822)|HMS *Comet* (1822)]] - καθελκύστηκε το 1822 και ήταν το πρώτο ατμοκίνητο πλοίο του Βασιλικού Ναυτικού.
* [[HMS Comet (1828)|HMS *Comet* (1828)]] - πλοίο 18 πυροβόλων κλάσης *Comet* το οποίο καθελκύστηκε το 1828 και μετονομάστηκε σε  *Comus* το 1832.
* HMS *Comet*- πρώην [[HMS Thunderer (1831)|HMS *Thunderer*]], μετονομάστηκε σε *Comet* το 1869.
* [[HMS Comet (1870)|HMS *Comet* (1870)]] - [[κανονιοφόρος]] κλάσης *Ant* η οποία καθελκύστηκε το 1870 και πωλήθηκε για σκραπ το 1908.
* [[HMS Comet (1910)|HMS *Comet* (1910)]] - [[αντιτορπιλικό]] κλάσης *Acorn* που καθελκύστηκε το 1910 και βυθίστηκε από Αυστροουγγρικό υποβρύχιο το 1918.
* [[HMS Comet (H00)|HMS *Comet* (H00)]] - αντιτορπιλικό [[αντιτορπιλικά κλάσεων C και D|κλάσης *C*]] το οποίο καθελκύστηκε το 1931 και το 1938 μετονομάστηκε σε *Restigouche*.
* [[HMS Comet (R26)|HMS *Comet* (R26)]] - αντιτορπιλικό κλάσης *C'' το οποίο ήταν επιχειρησιακό από στα 1944-1962.

Κατηγορία:Ονομασίες πλοίων του Βασιλικού Ναυτικού
Evergreening

Ο όρος **evergreening** αναφέρεται σε μια ποικιλία των νομικών, επιχειρηματικών και τεχνολογικών στρατηγικών με τις οποίες οι παραγωγοί επεκτείνουν τα διπλώματα ευρεσιτεχνίας για τα προϊόντα που πρόκειται να λήξουν, προκειμένου να διατηρήσουν τα δικαιώματα τους για μεγαλύτερο χρονικό διάστημα από ό,τι θα έπρεπε κανονικά να επιτρέπεται βάσει του νόμου. Αυτό μπορεί να γίνει είτε με τη λήψη νέων διπλωμάτων ευρεσιτεχνίας για πολύ παρεμφερή προϊόντα είτε με την εξαγορά ή εξόντωση των ανταγωνιστών.

Το evergreening δεν είναι μια επίσημη έννοια του δικαίου ευρεσιτεχνίας, είναι καλύτερα κατανοητή ως μια κοινωνική ιδέα που χρησιμοποιείται αναφορικά με τους μυριάδες τρόπους με τους οποίους η φαρμακευτική βιομηχανία χρησιμοποιεί τον νόμο και τις κανονιστικές διαδικασίες για να επεκτείνει τα δικαιώματα πνευματικής ιδιοκτησίας, και τα έσοδα που συνεπάγεται η ενοικίαση τους. Αυτό είναι ιδιαίτερα σημαντικό στην περίπτωση κερδοφόρων δημοφιλών φαρμάκων (είτε στο συνολικό όγκο των πωλήσεων ή της τιμής ανά μονάδα).

Στη φαρμακοβιομηχανία, πεδίο στο οποίο κυρίως εφαρμόζεται το evergreening, ο όρος συνήθως δεν αναφέρεται στην επέκταση μιας πατέντας για μια συγκεκριμένη δραστική ουσία, αλλά στους τακτικισμούς των φαρμακοβιομηχανιών που αφορούν τη δοσολογία, τον τρόπο χορήγησης ακόμα και τη συσκευασία ενός φαρμάκου.

Επιπλέον, σε πολλές περιπτώσεις λίγο πριν τη λήξη της πατέντας ενός φαρμάκου, πατεντάρονται από την ίδια εταιρία επιμέρους χημικές ενώσεις που ελάχιστα διαφέρουν δομικά με το αρχικό φάρμακο, όπως τα εναντιομερή ή στερεοϊσομερή. Τέτοιου είδους πατέντες όταν αποδειχθεί ότι οι συναφείς αυτές ουσίες είναι σημαντικά πιο αποτελεσματικές από το αρχικό φάρμακο, ουσιαστικά ανανεώνουν την ισχύ της προς λήξη πατέντας, εμποδίζοντας την παραγωγή των φτηνότερων γενοσήμων.

Πρόσφατα, η Ελβετική Novartis έχασε μια πολύχρονη δικαστική διαμάχη στο Ανώτερο Ινδικό δικαστήριο, όσον αφορά την έγκριση μιας πατέντας της εταιρίας για μια νέα εκδοχή του αντιλευχαιμικού φαρμάκου Glivec (δραστική ουσία: ιματινίμπη). Η Novartis ισχυρίστηκε ότι η νέα εκδοχή έχει σημαντικά καλύτερη απορρόφηση από τον οργανισμό σε σχέση με το παλιό φάρμακο. Οι ισχυρισμοί αυτοί απορρίφθηκαν με το αιτιολογικό ότι το νέο προϊόν δεν ήταν αρκετά πρωτότυπο ή καινοτόμο οπότε δεν μπορεί να αποτελέσει μια νέα εφεύρεση σύμφωνα με τον Ινδικό νόμο. Η πατέντα του Glivec έληξε το 2015.

## Παραπομπές


Κατηγορία:Τεχνολογία
Κατηγορία:Επιχειρηματικοί όροι
Κωνσταντίνος Πνευματικός

Ο **Κωνσταντίνος Πνευματικός** (1928-1977) ήταν Έλληνας στρατιωτικός και νομάρχης. Ήταν αδερφός του βουλευτή Ευβοίας της Νέας Δημοκρατίας, Άγγελου Πνευματικού.

## Βιογραφικά στοιχεία
Αποστρατεύτηκε από τη χούντα το 1968 με τον βαθμό του Ταγματάρχη. Μετά την αποστρατεία του διορίστηκε νομάρχης. 

Αρχικά, το 1974, διορίστηκε Νομάρχης Φθιώτιδας.

Το 1976 διορίστηκε Νομάρχης Έβρου.

Απεβίωσε εν ενεργεία σε ηλικία 49 ετών στις 11 Μαΐου 1977 όταν υπέστη έμφραγμα του μυοκαρδίου ενώ ανέβαινε τις σκάλες της οικίας του.. Για τις συνθήκες του θανάτου του, σύμφωνα με τον τοπικό Τύπο, ο νομάρχης ήταν απόστρατος Συνταγματάρχης Μηχανικού και υπέστη καρδιακή προσβολή στο Διδυμότειχο, χωρίς όμως να δώσει σημασία στους πόνους, καθώς συνέχισε να εργάζεται. Μετά την επιστροφή του στην Αλεξανδρούπολη υπέστη και δεύτερο έμφραγμα, οξύ αυτή τη φορά, το οποίο οδήγησε στον θάνατό του.  Κηδεύτηκε πάνδημα στη Χαλκίδα στις 12 Μαΐου.

## Παραπομπές


Κατηγορία:Νομάρχες Έβρου
Κατηγορία:Νομάρχες Φθιώτιδας
Κατηγορία:Έλληνες αξιωματικοί του Στρατού Ξηράς
Θεόδωρος Γ. Αγγελόπουλος

Ο **Θεόδωρος Αγγελόπουλος** (19 Οκτωβρίου 1883 - 11 Μαΐου 1981) ήταν Έλληνας πανεπιστημιακός. 

## Βιογραφικά στοιχεία
Γεννήθηκε και πέθανε στην Αθήνα.
Σπούδασε νομικά στο Πανεπιστήμιο των Αθηνών και έκανε μετεκπαίδευση σε πανεπιστήμια της αλλοδαπής. Δίδαξε διοικητικό δίκαιο επί δύο δεκαετίες.

Από τις 10 Οκτωβρίου 1914 ως τις 29 Μαρτίου 1915 ήταν υπηρεσιακός Γενικός Διοικητής Ηπείρου.

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες Γενικοί Διοικητές Ηπείρου
Άντζελα Γκρέκα

Η **Άντζελα Γκρέκα** (πραγματικό ονοματεπώνυμο: **Ανθή Αξελιθιώτου**) (Πειραιάς, 25 Ιανουαρίου 1940 - Αθήνα, 8 Μαΐου 2016) ήταν Ελληνίδα λαϊκή τραγουδίστρια.

## Βιογραφία
Γεννήθηκε στον Πειραιά. Πρωτοεμφανίστηκε στο τραγούδι το 1955 και το 1960 συνόδευσε το Γιάννη Παπαϊωάννου στις ΗΠΑ ενώ ηχογράφησε το "Να πεθάνεις να πεθάνεις'" του Μάρκου Βαμβακάρη. Πέθανε στις 8 Μαΐου του 2016 σε ηλικία 76 ετών και 2 μέρες αργότερα κηδεύτηκε στο Γ΄ Νεκροταφείο στη Νίκαια.

Κατηγορία:Ελληνίδες τραγουδίστριες
Metal Discharge

***Metal Discharge*** είναι ο τίτλος του όγδοου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε στις 22 Σεπτεμβρίου του 2003 μέσω της δισκογραφικής εταιρείας "Nuclear Blast".

Οι ηχογραφήσεις του πραγματοποιήθηκαν στο "Little Creek Studio" του Γκελτερκίντεν της Ελβετίας. Για την προώθηση του γυρίστηκε βίντεο κλιπ για το κομμάτι "*The Ravenous Beast*". 

Οι κριτικές για τον δίσκο υπήρξαν μέτριες προς θετικές, με το "Metal Storm" να το βαθμολογεί με 7,6 / 10, το "The Metal Observer" με 6,5 / 10, το "Bravewords" με 8 / 10,  και το "Metal Archives" με 74 %.

## Τραγούδια του δίσκου
* *Όλα τα κομμάτια είναι συνθέσεις των Σίρμερ και Σίφρινγκερ, εκτός αν σημειώνεται διαφορετικά.*

## Τα μέλη των Destruction
Οι μουσικοί οι οποίοι ηχογράφησαν το "*Metal Discharge*" ήταν οι εξής:

* **[[Μάρσελ Σίρμερ]]** - μπάσο, φωνητικά
* **Μάικ Σίφρινγκερ** - κιθάρα
* **Μαρκ Ρέιν** - τύμπανα, φωνητικά

;*Γκεστ συμμετοχές*
* **Άντρε Γκρίντερ** - φωνητικά
* **Ίνγκα Πούλβερ** - φωνητικά
* **Φράνκι Βίνκελμαν** - φωνητικά
* **Tschibu** - φωνητικά
* **V.O. Pulver** - κιθάρα

## Παραπομπές


## Πηγές
* Metal Discharge - Destruction | Songs, Reviews, Credits | AllMusic
* Destruction - Metal Discharge - Metal Storm
* Destruction - Metal Discharge - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 2003
Φωτιά στο γήπεδο της Μπράντφορντ Σίτι

Η **φωτιά του γηπέδου της Μπράντφορντ Σίτι** ήταν μία από τις πιο αιματηρές ποδοσφαιρικές καταστροφές που έγιναν ποτέ. Η φωτιά ξέσπασε στις 11 Μαΐου του 1985, στο 40΄ λεπτό του αγώνα Μπράντφορντ Σίτι - Λίνφιλντ ΦΚ. Ο αγώνας είχε το ύφος φιέστας, καθότι η Μπράντφορντ Σίτι θα πανηγύριζε το τρόπαιο της Τρίτης Κατηγορίας. Ο τελικός απολογισμός ήταν τουλάχιστον 56 νεκροί και 265 τραυματίες.

Η φωτιά ξεκίνησε στο 40΄ και ενώ το σκορ ήταν 0-0. Μέσα σε λίγα λεπτά η φωτιά είχε σχεδόν εξαπλωθεί σε όλο το γήπεδο. Η αρχική εκτίμηση για το τι προκάλεσε τη φωτιά ήταν ένα τσιγάρο, αλλά και ο δυνατός άνεμος. Ωστόσο, τα ακριβή αίτια δεν είναι ξεκάθαρα, ενώ αμφισβητείται ότι ήταν εξ αρχής ατύχημα, καθώς υπήρξαν και καταγγελίες για εμπρησμό.

Αναφορικά με το γήπεδο, το Valley Parade είχε κατασκευαστεί το 1886 και αποτελούταν όλο από ξύλο. Μετά την καταστροφή φτιάχτηκε ξανά, ενώ ελέω αυτής της φωτιάς, απαγορεύτηκαν στη Μεγάλη Βρετανία οι ξύλινες κατασκευές και το κάπνισμα, όπου αυτές υπήρχαν. Από εκεί και ύστερα, η ομάδα του Μπράντφορντ έγινε αρωγός της Πυροσβεστικής του Μπράντφορντ.

## Παραπομπές


## Περαιτέρω μελέτη
*
* Jackson, Peter & Alison (2013). Living with Jacko – From Touchline to Lifeline. Great Northern Books. ISBN 978-0-9576399-3-5
* Fifty-Six: The Story of the Bradford Fire  Bloomsbury Sport. ISBN 9781472920164

## Εξωτερικοί σύνδεσμοι
* A list of the deceased
* The Bradford City Fire dedicated website
* The full Interim Report by Lord Popplewell into the Bradford City Fire
* Original (graphic) television coverage of the fire, as caught by cameras covering the match. Hosted by YouTube.
* British Medical Journal article on the treatment of burns casualties after the Bradford City Fire
* Peter Jackson's moving account of the Bradford City Fire

Κατηγορία:Πυρκαγιές στην Αγγλία
Κατηγορία:Ιστορία του ποδοσφαίρου στην Αγγλία
Κατηγορία:Μπράντφορντ Σίτι
Σαμπούκα (ποτό)

μικρογραφία|Μπουκάλι σαμπούκας (1 λίτρο).
Η **σαμπούκα** είναι λικέρ με βάση την ανηθόλη. Είναι ένα δυνατό (περιέχει 38- 42% βαθμούς αιθυλικής αλκοόλης), γλυκό ποτό με έντονο άρωμα γλυκάνισου, το οποίο περιέχει, και που προέρχεται από την Ιταλία.

## Είδη
Η σαμπούκα μπορεί να βρεθεί σε τρία χρώματα: το μαύρο που οφείλεται στη σκουρόχρωμη φλούδα των καρπών κουφοξυλιάς, το κόκκινο από το μενεξεδένιο χρώμα των καρπών και το λευκό (διαφανές) που προκύπτει με ελεγχόμενη εκχύλιση των χρωστικών.

## Παρασκευή
Η παρασκευή της πραγματοποιείται με απόσταξη αστεροειδή γλυκάνισου, μάραθου και καρπών κουφοξυλιάς.

## Ιστορία
Η πρώτη συνταγή της σαμπούκας χρονολογείται το 1851 από τον επιχειρηματία Luigi Manzi στην Ίσκια, την οποία τελειοποίησε ο Angelo Molinari στην Τσιβιταβέκια περίπου το 1936. Το 1945 ο Angelo Molinari ίδρυσε την εταιρεία Μολινάρι και συνέβαλλε στο να γίνει γνωστή η σαμπούκα στην παγκόσμια αγορά αλκοολούχων ποτών.

Συχνά θεωρείται ότι ο Angelo Molinari προέβη σε λογοκλοπή, όμως οι δυο συνταγές έχουν μια σημαντική διαφορά: η σαμπούκα του παρασκευάζεται με αστεροειδή γλυκάνισο, ενώ η σαμπούκα του Luigi Manzi με το ανθοφόρο φυτό γλυκάνισο.

Σύμφωνα με την αρχική συνταγή, η σαμπούκα περιείχε αιθέρια έλαια προερχόμενα από την απόσταξη γλυκάνισου και μάραθου που προσέδιδαν στο υγρό το έντονο άρωμα του γλυκάνισου. Μετά την απόσταξη, συνθλίβονταν και προστίθονταν στο αλκοόλ εκχυλίσματα ανθών κουφοξυλιάς, μάραθου, θυμαριού, μέντας κ.ά. με μια σωστή συγκέντρωση σακχάρων.

## Τρόποι σερβιρίσματος
Στην Ιταλία προτιμάται ως χωνευτικό ηδύποτο και στα ιταλικά εστιατόρια συνήθως σερβίρεται με τρεις κόκκους καφέ (*con la mosca*- κυριολεκτικά σημαίνει *με τη μύγα*), οι οποίοι συμβολίζουν την υγεία, την ευτυχία και την ευημερία.

Μπορεί να καταναλωθεί με απλή προσθήκη νερού (το ποτό τότε αποκτά ένα γαλακτώδες χρώμα λόγω της ανηθόλης, όπως συμβαίνει και με το ούζο) ή να χρησιμοποιηθεί ως βάση σε διάφορα κοκτέιλς.

## Παραπομπές


## Δείτε επίσης
*Λικέρ
*Ούζο
*Ρακί
*Παστίς

Κατηγορία:Λικέρ
Ολυμπιακή Αεροπορία Πτήση 171

Η **Ολυμπιακή Αεροπορία Πτήση 171** ή άλλως **Πτήση ΟΑ 171** στις 12 Αυγούστου 1997, ήταν τακτική πτήση αεροσκάφους τύπου *Boeing 727-230*, με στοιχεία νηολογίου *SX-CBI* και ονομασία «Μέγας Αλέξανδρος», το οποίο παρεκτράπηκε από τον διάδρομο προσγείωσής του στον Διεθνή Κρατικό Αερολιμένα Θεσσαλονίκης «Μακεδονία».
Όλοι οι επιβάτες (29 άτομα) και τα 9 μέλη του πληρώματος που επέβαιναν, δεν έπαθαν τίποτα και βγήκαν σώοι, παρόλο που το αεροσκάφος καταστράφηκε ανεπανόρθωτα και δεν επιδεχόταν καμία επισκευή.

## Η συντριβή
Επρόκειτο για προγραμματισμένη πτήση μεταφοράς επιβατών εξωτερικού από τον Διεθνή Αερολιμένα Ελληνικού των Αθηνών προς την Φρανκφούρτη, με ενδιάμεσο σταθμό την Θεσσαλονίκη. Ενώ απογειώθηκε από την Αθήνα χωρίς κανένα πρόβλημα η προσέγγιση της πτήσης προς την Θεσσαλονίκη δεν ήταν το ίδιο.

Συγκεκριμένα, είχαν δηλωθεί άνεμοι 360 μοιρών / 18 κόμβων κατά ριπάς έως 28 κόμβους, η ορατότητα ήταν 5 χλμ με καταρρακτώδη βροχή, διάσπαρτα σύννεφα στα 2500 πόδια και νεφελώδης στα 8000 πόδια. Το πλήρωμα απαρτιζόταν από δύο πολύ έμπειρους πιλότους. Κατά τη στιγμή του ατυχήματος, χρέη Κυβερνήτη εκτελούσε ο χειριστής Στέφανος Βασιλικός.

Το πλήρωμα του θαλάμου διακυβέρνησης (ΠΘΔ) πραγματοποίησε μια μη ακριβή *VOR / DME* προσέγγιση στο διάδρομο 34 (μήκους 2410 μέτρων). Το ΠΘΔ βρισκόταν υπό πίεση λόγω της καταιγίδας στο αεροδρόμιο και σε συνδυασμό με την ανεπαρκή συνεργασία του πληρώματος, προκάλεσαν κάποιες διαδικασίες προσέγγισης να μην εφαρμοστούν.

Το αεροσκάφος άγγιξε κάτω *(touched down)* πέρα από το πρώτο τρίτο του διαδρόμου, με αποτέλεσμα να μην μπορέσει να σταματήσει επί του εναπομένοντος διαδρόμου. Το αεροσκάφος παρεκτράπει της πορείας του προς την δεξιά πλευρά του διαδρόμου, όταν φαινόταν επικείμενη η υπέρβαση στη θάλασσα. Το σύστημα προσγείωσης κατέρρευσε.

Τα σωστικά συνεργεία στο έδαφος, ενήργησαν άμεσα.

## Επιπρόσθετα τεχνικά στοιχεία
* Οι κινητήρες ήσαν τρεις μάρκας *Pratt & Whitney*, τύπου: *JT8D-15*
* Ο Αριθμός κατασκευής *(Construction Number (C/Ν))* 20791 
* Ο Αριθμός μητρώου κατασκευαστή *(Manufacturer Serial Number (MSN))* 1022
* Η Πρώτη πτήση: πραγματοποιήθηκε στις 08 Μαρτίου 1974 (δηλ. τη στιγμή του ατυχήματος, το αεροσκάφος ήταν: 23 ετών και 5 μηνών)

## Σχόλια της Διοίκησης
Κατά την περίοδο του ατυχήματος, Γενικός Διευθυντής ήταν ο Κυβερνήτης Μιλτιάδης Τσαγκαράκης,  ο οποίος συνεχάρη το πλήρωμα και τον κ. Στέφανο Βασιλικό - Κυβερνήτη της Πτήσης ΟΑ171 / 12 Αυγούστου 1997, για τον τρόπο με τον οποίο κατεύθυνε το αεροσκάφος εκτός του αεροδιαδρόμου προσγείωσης, αποφεύγοντας την θάλασσα. 

## Σημειώσεις
x
;Παραπομπές σημειώσεων


## Υποσημειώσεις


## Παραπομπές


## Πρόσθετη ανάγνωση
*  Τεύχος υπ'αριθμ. 18 του Περιοδικού *«Flight International»* περίοδος 20-26.08.1997

Κατηγορία:Αεροπορικά ατυχήματα και συμβάντα της Ολυμπιακής Αεροπορίας
Ιωάννης Σαμπατακάκης

Ο **Ιωάννης Σαμπατακάκης** (1914 - 10 Μαΐου 1987) του Μιχαήλ, ήταν Έλληνας στρατιωτικός.

Υπήρξε Νομάρχης Έβρου κατά την περίοδο της επταετίας.
Από τις 4 Μαρτίου 1971 ως τις 22 Σεπτεμβρίου 1973 ήταν Νομάρχης Κιλκίς.
Αποστρατεύτηκε με το βαθμό αντισυνταγματάρχης σε πολεμική διαθεσιμότητα.

Κηδεύτηκε από το νεκροταφείο Ζωγράφου στις 11 Μαΐου 1987. Είχε 1 γιο και ήταν παντρεμένος με τη Μαίρη Σαμπατακάκη.

## Παραπομπές


Κατηγορία:Νομάρχες Έβρου
Κατηγορία:Νομάρχες Κιλκίς
Κατηγορία:Έλληνες αξιωματικοί του Στρατού Ξηράς
Εξαδεκάεδρο

Στη στερεομετρία, **εξαδεκάεδρο** λέγεται ένα πολύεδρο που έχει δεκαέξι έδρες. Δεν υπάρχουν κανονικά εξαδεκάεδρα, συνεπώς η ονομασία αυτή είναι διφορούμενη. Υπάρχουν πολυάριθμες τοπολογικώς διακριτές μορφές ενός εξαδεκάεδρου, για παράδειγμα, η πενταδεκαγωνική πυραμίδα, το τετραδεκαγωνικό πρίσμα και το επταγωνικό αντιπρίσμα.

## Κυρτά εξαδεκάεδρα
Υπάρχουν 387.591.510.244 τοπολογικώς διακριτά κυρτά εξαδεκάεδρα που έχουν τουλάχιστον 10 κορυφές, εξαιρουμένων των καθρεφτισμών τους. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους.

## Αυτο-δυϊκά εξαδεκάεδρα
300px|μικρογραφία|δεξιά|Τετραεδρικά μειωμένο κανονικό δωδεκάεδρο
Υπάρχουν 302.404 αυτο-δυϊκά εξαδεκάεδρα, 1.476 εξ αυτών έχουν τουλάχιστον τάξης 2 συμμετρία. Το υψηλής συμμετρίας αυτο-δυϊκό εξαδεκάεδρο έχει χειρική τετραεδρική συμμετρία και ονομάζεται τετραεδρικά μειωμένο δωδεκάεδρο, αφού τοπολογικώς μπορεί να κατασκευαστεί αφαιρώντας 4 από τις 20 κορυφές ενός κανονικού δωδεκάεδρου.

## Οσόεδρο
Υπάρχει ένα ακόμα τοπολογικά πολυεδρικό σχήμα με δεκαέξι έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται πενταδεκαγωνικό οσόεδρο και έχει συμβολισμό Schläfli {2,16}. Το πενταδεκαγωνικό οσόεδρο διαθέτει 2 κορυφές (αντίποδα σημεία), 16 ακμές και 16 έδρες (δίγωνα).

## Παραπομπές


### Πηγές
*  (με ελληνικά αριθμητικά προθέματα)

## Εξωτερικοί σύνδεσμοι

Κατηγορία:Πολύεδρα
Πτήση Britannia της 20 Απριλίου 1967

Στις 20 Απριλίου του 1967, αεροσκάφος τύπου Μπρίστολ Μπριτάνια της ελβετικής αεροπορικής εταιρίας Γκλόουμπ Ερ (*Globe Air*) συνετρίβη στο έδαφος, 3,5 χιλιόμετρα (2,2 μίλια) νότια του αεροδρομίου Λευκωσίας στην Κύπρο, με αποτέλεσμα τον θάνατο 126 επιβατών και πληρώματος του αεροσκάφους.

## Δυστύχημα
Το Μπρίστολ Μπριτάνια εκτελούσε πτήση τσάρτερ μεταφέροντας τουρίστες από το Μπανγκόκ της Ταϊλάνδης, προς τη Βασιλεία στην Ελβετία. Η πτήση σταμάτησε στο Κολόμπο της Σρι Λάνκα και εν συνεχεία στη Βομβάη της Ινδίας με την επόμενη στάση να αναμένεται στο Κάιρο της Αιγύπτου. Το πλήρωμα εξέτρεψε την πτήση του στη Λευκωσία, λόγω των δυσμενών καιρικών συνθηκών στο Κάιρο. Το αεροσκάφος ήταν στην τρίτη του προσπάθεια να προσγειωθεί στο Διάδρομο 32, μεσούσης μιας βίαιης καταιγίδας, όταν επλήγη από κεραυνό με αποτέλεσμα να προσκρούσει σε λόφο κοντά στο χωριό Λακατάμια και να ξεσπάσει σε φλόγες.

Κατά τη στιγμή της συντριβής, οι δύο χειριστές είχαν υπερβεί κατά τρεις ώρες, τον επιτρεπόμενο χρόνο απασχόλησής τους. Ο συγκυβερνήτης της πτήσης είχε λιγότερο από 50 ώρες πτήσης στα αεροσκάφη αυτού του τύπου. 

Από την πρόσκρουση, επέζησαν δύο Γερμανοί και δύο Ελβετοί επιβάτες, οι τρεις από αυτούς τραυματίστηκαν σοβαρά και νοσηλεύτηκαν στο υπαίθριο νοσοκομείο των Ηνωμένων Εθνών πλησίον της Λευκωσίας, ο δε τέταρτος, αναφέρθηκε να μην έχει τραύματα.

## Σημειώσεις



## Παραπομπές


Κατηγορία:Αεροπορικά ατυχήματα και συμβάντα στην Κύπρο
Ροντέλο

**Ροντέλο** ή **«κυκλωτό»** λέγεται το ολιγόστιχο ποίημα που προέρχεται από τη γαλλική λυρική ποίηση. Προέρχεται από το γαλλικό *rondeau* και το ιταλικό *rondo*.

## Μορφή
Το ροντέλο αποτελείται από δεκατρείς στίχους και πλέκεται με δύο ομοιοκαταληξίες, ενώ το περιεχόμενο του είναι συνήθως ελαφρό κι ευχάριστο. Στις ξένες λογοτεχνίες βρίσκουμε και το διπλασιασμένο ροντέλο που γίνεται από είκοσι στίχους.

Οι στίχοι χωρίζονται σε τρεις στροφές, από τις οποίες η πρώτη και η τρίτη στροφή έχουν από πέντε στίχους και η δεύτερη τρεις.

Ο πρώτος στίχος επαναλαμβάνεται ως έβδομος και δέκατος τρίτος. Ο δεύτερος επίσης ξαναγυρίζει ως όγδοος. Από τις δύο του ομοιοκαταληξίες, η μία εμφανίζεται στους στίχους πρώτο, τέταρτο, πέμπτο, έβδομο, ένατο, δωδέκατο και δέκατο τρίτο, και η άλλη στους δεύτερο, τρίτο, έκτο, όγδοο, δέκατο και ενδέκατο στίχο, ως ακολούθως: α  β  β  α  α  β  α  β  α  β  β  α  α.

Επίσης, στους δεκατρείς στίχους πολλές φορές προσθέτονται άλλοι δύο κι έτσι το ροντέλο έχει συνολικά δεκαπέντε στίχους. Οι δύο αυτοί πρόσθετοι στίχοι χρησιμεύουν ως επωδός της δεύτερης και της τρίτης στροφής.

## Νεοελληνική Λογοτεχνία
Στη νεοελληνική λογοτεχνία ελάχιστα ροντέλα έχουν γράψει ο Θρασύβουλος Σταύρου, ο Μάρκος Τσιριμώκος και ο Νικόλαος Ποριώτης.

Ακολουθεί το ροντέλο με τίτλο «Καλόγερος» του Θρασύβουλου Σταύρου.


Θαμπά μου φέγγει ένα καντήλι 
του ογρού κελλιού την κρύαν ερμιά. 
Στο ξύλο υπομονετικά 
με βέβαιο κι αλαφρό κοντύλι
της Παναγιάς χλωμά τα χείλη 
γράφω και μαύρα τα μαλλιά. 
Θαμπά μου φέγγει ένα καντήλι 
του ογρού κελλιού την κρύαν ερμιά. 
Μαύρα μαλλιά! Πού να μου στείλει
το νου το κρίμα πολεμά;
Φύλαε Χριστέ! Χείλη χλωμά.
Τη σκέψη κάπου, κάποιο δείλι,
θαμπά μου φέγγει ένα καντήλι. 


## Σημειώσεις


## Παραπομπές


Κατηγορία:Μετρική
Κροατική κουζίνα

[275px|μικρογραφία|[Αστακός (μαλακόστρακο)|Αστακός από τη Δαλματία.]]
Η **Κροατική κουζίνα** είναι ετερογενής και είναι γνωστή ως ποικιλόμορφη κουζίνα, αφού κάθε περιφέρεια της Κροατίας έχει τη δική της ξεχωριστή γαστρονομική παράδοση. Οι διαφορές στην επιλογή των τροφίμων και των μορφών μαγειρέματος είναι περισσότερο σημειωτέες ανάμεσα στην ηπειρωτική χώρα και στις παράκτιες περιοχές. Η ηπειρωτική κουζίνα χαρακτηρίζεται από τις πρώην σλαβικές, και τις πρόσφατες επαφές, με γειτονικούς πολιτισμούς. Σε αυτές τις πρακτικές περιλαμβάνονται ουγγρικά και τουρκικά γαστρονομικά στοιχεία, χρησιμοποιείται το λαρδί για το μαγείρεμα και μπαχαρικά, όπως το μαύρο πιπέρι, η πάπρικα και το σκόρδο. Οι παράκτιες περιοχές φέρουν τις επιρροές της ελληνικής και της ιταλικής κουζίνας, καθώς και της μετέπειτα μεσογειακής κουζίνας. Χρησιμοποιούν, δηλαδή, το ελαιόλαδο, βότανα και μπαχαρικά, όπως δεντρολίβανο, φασκόμηλο, δάφνη, ρίγανη, μαντζουράνα, κανέλα, γαρίφαλο, μοσχοκάρυδο, λεμόνι και ξύσμα πορτοκαλιού. Στις αγροτικές περιοχές υπάρχουν διάφορες παραλλαγές από τη μίξη βασικών συστατικών (δημητριακά, γαλακτοκομικά προϊόντα, κρέας, ψάρι, λαχανικά) και διαδικασιών μαγειρέματος (βράσιμο, ψήσιμο στη σχάρα, ψήσιμο στο φούρνο), ενώ η αστική κουζίνα περιλαμβάνει πιο περίπλοκες διαδικασίες και χρήση επιλεγμένων βοτάνων και μπαχαρικών. Τα αλλαντικά είναι μέρος της κροατικής γαστρονομικής παράδοσης σε όλες τις περιοχές. Τρόφιμα και συνταγές από άλλες πρώην γιουγκοσλαβικές χώρες είναι, επίσης, δημοφιλείς στην Κροατία.

## Κρεατικά
Τα σημαντικότερα κροατικά πιάτα, που έχουν ως βάση το κρέας είναι τα εξής:

* Ποικιλία κρέατος και σουβλάκι
* Μπριζόλα του Ζάγκρεμπ
* Σνίτσελ
* Μέσο ζε τίμπλιτσε (χοιρινό)
* Ψητό αρνί
* Ψητό γουρουνόπουλο
* Κυνήγι Δαλματίας
* Βισοβάτσκα Βεγκαβίτσα
* Γαλοπούλα με ζυμαρικά
* Ψητό κουνέλι
* Πατσιτσάδα με πόδι αρνιού
* Πόδι ελαφιού
* Αγριόπαπια με σάλτσα
* Ψητός φασιανός
* Χοιρινό στιφάδο του Σάμομπορ
* Βραστό φιλέτο ισχίου βοείου κρέατος με ξυνολάχανο
* Εσκαλόπ α λα Μπάρον Τρενκ
* Χήνα γεμιστή με φαγόπυρο
* Χήνα με σιμιγδάλι καλαμποκιού
* Γαλοπούλα γεμιστή με κάστανα, μήλα, μπέικον, λεμόνια κλπ.
* Λουκάνικο αίματος με χυλό
* Χλαντετίνα
* Κοκορέτσι

## Θαλασσινά
Η κροατική κουζίνα θαλασσινών περιλαμβάνει:

* Καλαμάρια
* Χταποδοσαλάτα
* Σουπιές ριζότο
* Τόνο
* Γαρίδες
* Μύδια
* Αλατισμένο μπακαλιάρο με πατάτες
* Ψαρόσουπα

* Αχιβάδες
* Καβουροσαλάτα
* Παναρισμένο γατόψαρο ή κυπρίνος
* Ψητές σαρδέλες ή άλλα ψάρα
* Οστρακοειδή σοταρισμένα με σκόρδο, ελαιόλαδο, μαϊντανό και λευκό κρασί
* Λιθοφαγα όστρακα (απαγορεύεται, ωστόσο, η κατανάλωσή τους, καθώς κινδυνεύουν με εξαφάνιση)

## Παραπομπές


Κατηγορία:Μεσογειακή κουζίνα
Κατηγορία:Βαλκανική κουζίνα
Αθανάσιος Σίσυφος

Ο **Αθανάσιος Σίσυφος** (Πλάκα 1824 - Μάιος 1891) υπήρξε ένας από τους πρώτους επαγγελματίες ηθοποιούς του νεοελληνικού θεάτρου.

## Βιογραφία
Γεννήθηκε στη Πλάκα, όταν ακόμα ήταν τουρκοκρατούμενη. Σύμφωνα με τον ιστορικό θεάτρου Νικόλαο Λάσκαρη, στην πρώτη του εμφάνιση στο θεατρικό σανίδι το 1844 ξυλοκοπήθηκε άγρια απο τον πατέρα του γιατί έπαιζε έναν Τούρκο στρατιώτη σε ένα ηρωικό δράμα. Το 1848 ο Σίσυφος εμφανίστηκε σε έναν θίασο που είχε πρόχειρα συγκροτηθεί, και που έδινε σποραδικά παραστάσεις στο θέατρο Μπούκουρα μέχρι το 1854, με θιασάρχη τον Λεωνίδα Καπέλλα. Το 1854 όμως ο θίασος χάνει και τις δυο γυναίκες ηθοποιούς του (εγκατέλειψαν τη σκηνή για να παντρευτούν) και έτσι διαλύεται.

Το 1852 δημιούργησε μαζί με τον άλλο φημισμένο ηθοποιό της εποχής, τον Παντελή Σούτσα τον δικό τους θίασο,  και άρχισαν να δίνουν παραστάσεις την πρώτη θεατρική περίοδο στο θέατρο Μπούκουρα, τη δεύτερη θεατρική περίοδο στη Κωνσταντινούπολη, μαζί με τον Δημοσθένη Αλεξιάδη, και την Πιπίνα Βονασέρα.

Το 1857 όταν δημιουργήθηκε ο πρώτος συστηματικός επαγγελματικός θίασος με πρωτοβουλία του Γρηγόριου Καμπούρογλου, ο Σίσυφος έλαβε μέρος σε αυτόν. Η πρώτη παράσταση του θιάσου δόθηκε στις 27 /09/ 1857, στο Θέατρο Μπούκουρα, με το έργο «Λουίζα Μίλλερ» του Σίλλερ. Το εγχείρημα σταμάτησε ύστερα από μερικούς μήνες, ελλείψει θεατών. 

## Προς το τέλος
Τα επόμενα χρόνια θα συνεχίσει να παίζει, συνεργαζόμενος με όλους τους ηθοποιούς της εποχής του, σε διάφορα - βραχύβια, συνήθως- σχήματα, περιοδεύοντας στην Ελλάδα αλλά και στο εξωτερικό, όπου υπήρχε ελληνική παροικία. Το 1872 αποσύρθηκε από το θέατρο, σχεδόν τυφλός από καταρράκτη.

Ωστόσο το βράδυ της 11ης Αυγούστου 1877, θα επιστρέψει για μία και μόνη παράσταση, στο θερινό θέατρο Απόλλων στην Αθήνα, όπου έπαιξε τον τυφλό ραψωδό στο έργο Μαρία Δοξαπατρή του Δημήτριου Βερναρδάκη. Όλη η Αθήνα είχε μαζευτεί στην παράσταση για να τον τιμήσει.

## Πηγές
Εφημερίδα "Το Ελληνικόν Θέατρο", φύλλο της 1ης Γενάρη 1926

## Παραπομπές


Κατηγορία:Έλληνες ηθοποιοί θεάτρου
Μιμίκα Κρανάκη

Η **Δήμητρα** (**Μιμίκα**) **Κρανάκη** (Λαμία, 1922 - Παρίσι, 2008) ήταν Ελληνογαλλίδα πεζογράφος και πανεπιστημιακός. Γεννήθηκε στη Λαμία, κόρη του Γιάννη Κρανάκη και της Δέσποινας Μακροπούλου. Σε ηλικία τεσσάρων ετών η συγγραφέας έχασε τη μητέρα της και μεγάλωσε κοντά στους αδελφούς της στη Λαμία και στην Αγία Μαρίνα Στυλίδας. Φοίτησε στο Παρθεναγωγείο του Ελληνικού Εκπαιδευτικού Συνδέσμου και στο Αρσάκειο και σπούδασε νομική και πολιτικές επιστήμες στο Πανεπιστήμιο Αθηνών καθώς και πιάνο και αρμονία) στο Ωδείο Αθηνών (1942-1945). 
Το 1947 διαγράφηκε από το ΚΚΕ, μαζί με τον Κώστα Παπαϊωάννου και τον Άδωνι Κύρου και έκτοτε δεν ασχολήθηκε ξανά με την πολιτική δράση. Το 1945 μετέβη στο Παρίσι, μαζί με άλλους διανοουμένους, με το πλοίο Mαταρόα. Σπούδασε Φιλοσοφία στη Σορβόννη με υποτροφία της Γαλλικής κυβέρνησης και απέκτησε τη γαλλική υπηκοότητα. Πραγματοποίησε έρευνα στο C.R.N.S. (1949-1957), εκπόνησε διδακτορική διατριβή με τίτλο Emil Lask et le neocantisme και εργάστηκε ως καθηγήτρια γερμανικής φιλοσοφίας στο πανεπιστήμιο της Nanterre (1967-1985). Ασχολήθηκε με το έργο του Φρόυντ. Παντρεύτηκε τον Γάλλο φιλόσοφο Υβόν Μπελαβάλ (Yvon Belaval), με τον οποίο χώρισε ο 1967. 

Πρωτοεμφανίστηκε με δημοσιεύσεις ποιημάτων στο περιοδικό Διάπλασις των Παίδων το 1933, το 1944 και το 1945 δημοσίευσε δύο κοινωνιολογικές μελέτες στο Αρχείο Κοινωνιολογίας και Θεωρίας των Επιστημών. Το 1947 εκδόθηκε στην Αθήνα το μυθιστόρημά της Contre temps, και το 1950 η συλλογή από νουβέλες Τσίρκο. Το τελευταίο έργο της στα ελληνικά είναι το μυθιστόρημα Φιλέλληνες (είκοσι τέσσερα γράμματα μιας Οδύσσειας). Επίσης έχει σημαντικό αριθμό δημοσιεύσεων και μεταφράσεων στη γαλλική γλώσσα.  Συνεργάστηκε με τον τηλεοπτικό σταθμό France-Culture.

Περνούσε πολλά καλοκαίρια της στη Τζια.

## Εργογραφία
Στη βάση δεδομένων της Biblionet έχουν καταχωριστεί οι εξής τίτλοι:
*(2007) *Ματαρόα σε δυο φωνές*, Μουσείο Μπενάκη
*(2005) *Ετερογραφία*, Ίκαρος
*(2004) *Αυτογραφία*, Ίκαρος
*(2000) *Διαβάζοντας τον Φρόυντ*, Βιβλιοπωλείον της Εστίας
*(1998) *Φιλέλληνες*, Μορφωτικό Ίδρυμα Εθνικής Τραπέζης
*(1992) *Contre temps*, Βιβλιοπωλείον της Εστίας
*(1992) *Φιλέλληνες*, Ίκαρος
*(1985) *Τσίρκο*, Ίκαρος

## Αναφορές


## Εξωτερικοί σύνδεσμοι
*Μιμίκα Κρανάκη στον ''Πανδέκτη'', του Εθνικού Ιδρύματος Ερευνών
*ΕΛΙΑ

Κατηγορία:Έλληνες συγγραφείς του 20ού αιώνα
Κατηγορία:Μέλη του ΕΑΜ
Παντελής Μπουκάλας

Ο **Παντελής Μπουκάλας** (Λεσίνι Αιτωλοακαρνανίας, 1957) είναι Έλληνας ποιητής, αρθρογράφος, συγγραφέας, μεταφραστής και δημοσιογράφος. 

Γεννήθηκε στο Λεσίνι του Μεσολογγίου, αλλά σύντομα μετακόμισε στην Αθήνα. Στόχευε να σπουδάσει φιλολογία, αλλά απέτυχε στην Έκθεση και έτσι σπούδασε Οδοντιατρική. Από την νεαρή του ηλικία υπήρξε υποστηρικτής της αριστεράς και προσπάθησε να δημιουργήσει οργάνωση Ρήγα Φεραίου, αλλά δεν τα κατάφερε και τελικά εντάχθηκε και ο ίδιος στην ΚΝΕ. 

Ξεκίνησε να αρθρογραφεί σε εφημερίδες και περιοδικά από το 1979 (*Σύμπτωμα*, *Ο Πολίτης*, *Πρωινή Ελευθεροτυπία*). Το 1987 έγραφε στην *[[Η Πρώτη (εφημερίδα)|Πρώτη]]*, ενώ από το 1990 αρθρογραφεί στην *[[Η Καθημερινή|Καθημερινή]]* όπου για είκοσι χρόνια είχε την ευθύνη της ανά Τρίτη σελίδας του βιβλίου. Είναι επιμελητής κειμένων συνεργαζόμενος κυρίως με τις Εκδόσεις Άγρα.

Από το 1980 έχει δημοσιεύσει στις Εκδόσεις Άγρα τα βιβλία ποίησης: *Αλγόρυθμος*, *Η εκδρομή της Ευδοκίας*, *Ο μέσα πάνθηρας*, *Σήματα λυγρά*, *Ο μάντης*, *Οπόταν πλάτανος* και *Ρήματα* (Κρατικό Βραβείο Ποίησης 2010), έναν τόμο δοκιμίων και βιβλιοκριτικών υπό τον τίτλο *Ενδεχομένως: Στάσεις στην ελληνική και ξένη τέχνη του λόγου* και δύο τόμους υπό τον τίτλο *Υποθέσεις*, με τις επιφυλλίδες του στην *Καθημερινή* της Κυριακής. 

Έχει μεταφράσει, για τον ίδιο εκδοτικό οίκο, τον ελληνιστικό *Επιτάφιο Αδώνιδος* του Βίωνος του Σμυρναίου, τα ποιήματα του τόμου *Επιτάφιος λόγος: Αρχαία ελληνικά επιτύμβια επιγράμματα* και τα *Συμποτικά επιγράμματα* της Παλατινής Ανθολογίας. Έχει επίσης μεταφράσει τους *Αχαρνείς* του Αριστοφάνη για το Εθνικό Θέατρο (2005), τον *Αγαμέμνονα* του Αισχύλου για το ΔΗΠΕΘΕ Αγρινίου (2005) και τις *Τρωάδες* του Ευριπίδη για το Θέατρο του Νέου Κόσμου (2010).

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες μεταφραστές
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Βραβευμένοι με Κρατικά Βραβεία Λογοτεχνίας
Ιωάννης Σταύρακας

Ο **Ιωάννης Σταύρακας** (1930) είναι αντιστράτηγος εν αποστρατεία της Ελληνικής Αστυνομίας, της οποίας διατέλεσε αρχηγός.

## Βιογραφικό
Γεννήθηκε το 1930 στη Λευκάδα. Κατατάχθηκε στο Σώμα της τότε Ελληνικής Βασιλικής Χωροφυλακής το 1950, αρχικά ως απλός χωροφύλακας, ενώ το 1959 ονομάσθηκε αξιωματικός. Φοίτησε σε διάφορες σχολές των Σωμάτων Ασφαλείας και των Ενόπλων Δυνάμεων.

Το 1967 αποτάχθηκε από τη χούντα λόγω των δημοκρατικών του φρονημάτων. Επέστρεψε στη Χωροφυλακή τον Ιούλιο του 1975.

Μεταξύ άλλων, διατέλεσε διοικητής της περιβόητης Ασφάλειας Προαστείων της Χωροφυλακής (Υποδιεύθυνση Ασφαλείας Προαστείων Πρωτευούσης) καθώς και διευθυντής Αντικατασκοπείας της τότε Κεντρικής Υπηρεσίας Πληροφοριών (ΚΥΠ) (η μετέπειτα ΕΥΠ). Το 1985 προάχθηκε σε αντιστράτηγο και τοποθετήθηκε προϊστάμενος του Κλάδου Διοικητικής Υποστήριξης του Υπουργείου Δημόσιας Τάξης, ενώ τον Απρίλιο του 1986 έγινε αρχηγός της Ελληνικής Αστυνομίας.

Παρέμεινε αρχηγός μόνο για οκτώ μήνες, καθώς τον Δεκέμβριο του 1986 αντικαταστάθηκε από τον Νίκωνα Αρκουδέα. Οι λόγοι της αποστρατείας του, σύμφωνα με τον Τύπο, ήταν οι διαφωνίες του με τον υπουργό Δημόσιας Τάξης Αντώνη Δροσογιάννη.

Μετά την αποστρατεία του, διορίστηκε δύο φορές νομάρχης Κορινθίας από τις κυβερνήσεις Ανδρέα Παπανδρέου, από τον Ιούνιο του 1987 μέχρι τον Ιούλιο του 1989, και από τον Οκτώβριο του 1993 μέχρι τον Ιανουάριο του 1995 (οπότε παρέδωσε στον  πρώτο εκλεγμένο νομάρχη, Άγγελο Μανωλάκη).

## Παραπομπές


Κατηγορία:Αρχηγοί ελληνικής αστυνομίας
Κατηγορία:Έλληνες αξιωματικοί της χωροφυλακής
Πρωτάθλημα Ένταξης ΣΤΟΚ 2016

Το **Πρωτάθλημα Ένταξης ΣΤΟΚ 2016** ήταν η 31η έκδοση του Πρωταθλήματος Ένταξης ΣΤΟΚ. Νικητής ήταν ο Άτλας Αγλαντζιάς. 

## Σύστημα διεξαγωγής
Στο Πρωτάθλημα Ένταξης ΣΤΟΚ 2016 συμμετείχαν 22 ομάδες από τα πρωταθλήματα των αγροτικών ομοσπονδιών μελών της ΣΤΟΚ.

Διεξήχθη σε 5 γύρους. Σε όλους τους γύρους έγιναν μονοί αγώνες σε ουδέτερη έδρα. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι. Εκτός από τον τελικό για την ανάδειξη της πρωταθλήτριας ομάδας, πραγματοποιήθηκε αγώνας κατάταξης μεταξύ των δύο ηττημένων των ημιτελικών αγώνων για την ανάδειξη της τριταθλήτριας.

Οι ομάδες που προκρίθηκαν στην ημιτελική φάση προβιβάστηκαν στην Επίλεκτη κατηγορία ΣΤΟΚ 2016-17.

## Συμμετέχουσες ομάδες
Από κάθε αγροτική ομοσπονδία συμμετείχε διαφορετικός αριθμός ομάδων, ανάλογα με το μέγεθος της ομοσπονδίας. Οι ομάδες που συμμετείχαν στον πρωτάθλημα ένταξης από κάθε ομοσπονδία ήταν η πρώτη ή οι πρώτες ομάδες του πρωταθλήματος κάθε ομοσπονδίας. Η συμμετοχή των ομάδων ήταν προαιρετική. Ο πίνακας που ακολουθεί παρουσιάζει τις συμμετέχουσες ομάδες και την ομοσπονδία από την οποία προέρχονταν.





(πρ.) : Πρωταθλήτρια ομάδα ομοσπονδίας


## Α΄ γύρος
Στον Α΄ γύρο συμμετείχαν οι 12 από τις 22 ομάδες. Από το γύρο αυτό εξαιρέθηκαν οι πρωταθλήτριες ομάδες κάθε ομοσπονδίας δηλαδή 9 ομάδες. Στη κληρωτίδα μπήκαν οι υπόλοιπες 13 ομάδες. Δεν κληρώνονταν μεταξύ τους ομάδες από την ίδια ομοσπονδία. Από τη διαδικασία της κλήρωσης η Εληά Λυθροδόντα πέρασε στο Β΄ γύρο χωρίς αγώνα. Ο πίνακας που ακολουθεί παρουσιάζει τα αποτελέσματα των αγώνων.




## Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο και οι 10 ομάδες που είχαν εξαιρεθεί από τον Α΄ γύρο. Ο πίνακας που ακολουθεί παρουσιάζει τα αποτελέσματα των αγώνων.




## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο. Ο πίνακας που ακολουθεί παρουσιάζει τα αποτελέσματα των αγώνων.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση. Ο πίνακας που ακολουθεί παρουσιάζει τα αποτελέσματα των αγώνων.




## Τελικός
Στον τελικό προκρίθηκαν ο Άτλας Αγλαντζιάς και η Αναγέννηση Τραχωνίου. Ο τελικός διεξήχθη στις 21 Μαΐου 2016 στο Κοινοτικό Στάδιο Κόρνου στον Κόρνο. Νικητής ήταν ο Άτλας Αγλαντζιάς με σκορ 2-1.

## Δείτε επίσης
* Επίλεκτη κατηγορία ΣΤΟΚ 2015-16
* Πρωτάθλημα Πρωταθλητριών ΣΤΟΚ
* Κύπελλο Κυπελλούχων ΣΤΟΚ

## Παραπομπές


## Πηγές
* 
* 

Κατηγορία:Πρωτάθλημα Ένταξης ΣΤΟΚ
Κατηγορία:Εγχώρια ποδοσφαιρικά πρωταθλήματα 2016
Ενδεκάεδρο

Στη στερεομετρία, **ενδεκάεδρο** λέγεται ένα πολύεδρο που έχει 11 έδρες. Υπάρχουν πολυάρυθμα τοπολογικώς σαφή ενδεκάεδρα, όπως η δεκαγωνική πυραμίδα και το εννεαγωνικό πρίσμα.

Δύο κατηγορίες, τα δις συμμετρικά και τα σφηνοειδή ενδεκάεδρα, είναι πολύεδρα space-filling.

## Κυρτά ενδεκάεδρα
Υπάρχουν 440.564 τοπολογικώς διακριτά κυρτά ενδεκάεδρα που έχουν τουλάχιστον 8 κορυφές, εξαιρουμένων των καθρεφτισμών τους. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους.

### Ενδεκάεδρα στερεά του Τζόνσον
Τρεις από τις μορφές του ενδεκάεδρου είναι στερεά του Τζόνσον:

### Οσόεδρο
120px|μικρογραφία|δεξιά|Οσόεδρο {2,11}
Υπάρχει ένα ακόμα τοπολογικά πολυεδρικό σχήμα με 11 έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται ενδεκαγωνικό οσόεδρο και έχει συμβολισμό Schläfli {2,11}. Το ενδεκαγωνικό οσόεδρο διαθέτει 2 κορυφές (αντίποδα σημεία), 11 ακμές και 11 έδρες (δίγωνα).

## Παραπομπές


### Πηγές
* 

Κατηγορία:Πολύεδρα
Τριδεκάεδρο

[200px|μικρογραφία|δεξιά|Ένα παράδειγμα τριδεκαέδρου είναι το [ενδεκαγωνικό πρίσμα.]]
Στη στερεομετρία, **τριδεκάεδρο** λέγεται ένα πολύεδρο που έχει δεκατρείς έδρες. Υπάρχουν πολυάρυθμα τοπολογικώς σαφή τριδεκάεδρα, όπως η δωδεκαγωνική πυραμίδα και το ενδεκαγωνικό πρίσμα.

## Κυρτά τριδεκάεδρα
Υπάρχουν 96.262.938 τοπολογικώς διακριτά κυρτά τριδεκάεδρα που έχουν τουλάχιστον 9 κορυφές, εξαιρουμένων των καθρεφτισμών τους. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους.

### Οσόεδρο
Υπάρχει ένα ακόμα τοπολογικά πολυεδρικό σχήμα με δεκατρείς έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται τριδεκαγωνικό οσόεδρο και έχει συμβολισμό Schläfli {2,13}. Το τριδεκαγωνικό οσόεδρο διαθέτει 2 κορυφές (αντίποδα σημεία), 13 ακμές και 13 έδρες (δίγωνα).

## Παραπομπές


## Πηγές
*  (με ελληνικά αριθμητικά προθέματα)

Κατηγορία:Πολύεδρα
Μίλαν Μπάρος

Ο **Μίλαν Μπάρος** (*Milan Baroš*, γεννήθηκε 28 Οκτωβρίου 1981) είναι Τσέχος ποδοσφαιριστής που αγωνίζεται ως επιθετικός.

Την καριέρα του την ξεκίνησε στην γενέτειρά του, με τη Μπάνικ Οστράβα. Κατόπιν, πέρασε κι από Αγγλία, όπου έκατσε 5 χρόνια, αγωνιζόμενος σε Λίβερπουλ και Άστον Βίλα, ενώ με την πρώτη κατέκτησε και ένα Τσάμπιονς Λιγκ το 2005. Το 2007, όπου κι αποχώρησε από την Άστον Βίλα, υπέγραψε στη Λυών, όμως με το πέρας της σεζόν, δόθηκε δανεικός στην Πόρτσμουθ ΦΚ και, αργότερα, πήγε στη Γαλατασαράι, όπου έκατσε μία πενταετία, κατακτώντας ένα Σούπερ Καπ Τουρκίας και ένα Πρωτάθλημα Τουρκίας. Κατόπιν, αν εξαιρεθεί ένα πέρασμα από την Αντάλιασπορ, ο παίχτης αγωνίζεται σε ομάδες της χώρας του.

Ο Μπάρος έκανε το ντεμπούτο του με την Εθνική Τσεχίας το 2001, ενώ από το 1996, στα μικρότερα τμήματά της. Συνολικά συμπλήρωσε στην Εθνική Ανδρών 93 συμμετοχές ως το 2012, πετυχαίνοντας 41 γκολ. Είναι ο δεύτερος σκόρερ στην ιστορία της Εθνικής του, πίσω από τον Γιαν Κόλερ. Με την Εθνική του έχει συμμετάσχει σε τρία Ευρωπαϊκά Πρωταθλήματα: το 2004, το 2008 και το 2012, με το πρώτο να είναι το πιο επιτυχημένο τόσο για την Εθνική του, που έφτασε έως τα ημιτελικά, όπου αποκλείστηκε από την Ελλάδα, αλλά και για τον ίδιο που βγήκε πρώτος σκόρερ της διοργάνωσης. Επίσης, συμμετείχε και στο Παγκόσμιο Κύπελλο του 2006.

## Προσωπική ζωή
Ο Μίλαν Μπάρος γεννήθηκε στις 28 Οκτωβρίου του 1981, στην πόλη Βαλάσκε Μεζιρίτσι, στην Τσεχοσλοβακία (σημερινή Τσεχία). Παρόλα αυτά, μεγάλωσε στο χωριό Βιγκάντισε. Το 2009, νυμφεύθηκε την Τερέσα Φράνκοβα, αποκτώντας κι έναν υιό την ίδια χρονιά.

## Παραπομπές


## Εξωτερικοί σύνδεσμοι

*Profile at LFChistory.net
*Statistics at TFF.org 
*
*
*

Κατηγορία:Τσέχοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Τσεχίας Κ15
Κατηγορία:Ποδοσφαιριστές Εθνικής Τσεχίας Κ16
Κατηγορία:Ποδοσφαιριστές Εθνικής Τσεχίας Κ17
Κατηγορία:Ποδοσφαιριστές Εθνικής Τσεχίας Κ18
Κατηγορία:Ποδοσφαιριστές Εθνικής Τσεχίας Κ21
Κατηγορία:Ποδοσφαιριστές Εθνικής Τσεχίας
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές ΦΚ Μπάνικ Οστράβα
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Πόρτσμουθ ΦΚ
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Αντάλιασπορ
Κατηγορία:ΦΚ Μλάντα Μπόλεσλαβ
Κατηγορία:Ποδοσφαιριστές Πρωταθλήματος Τσεχίας (Πρώτη Κατηγορία)
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές στους Θερινούς Ολυμπιακούς Αγώνες 2000